open-index/open-wikipedia-markdown huggingface dataset:
Atnsjømyrene naturreservat

**Atnsjømyrene naturreservat** er et naturreservat og ramsarområde langs elva Atna i Folldal, Stor-Elvdal og Sør-Fron kommuner i Innlandet. Reservatet ble opprettet i 2001 «for å bevare området i naturtilstand og som landskapselement samt å bevare den tilhørende floraen og faunaen».

Atnsjømyrene er et myrkompleks av store flatmyrer med gjengroingstjern, høgstarrsump og kantsoner med vier. Myrene har stor verdi for fuglelivet. Myrene ligger ca 700 moh, nordvest for Atnsjøen, øst for Rondane nasjonalpark og Myldingi naturreservat.

Området ble utpekt til ramsarområde i 2011.

## Referanser


## Eksterne lenker
* 
* lovdata.no verneforskrift.
* elvedelta.no faktaark
Myldingi naturreservat

**Myldingi naturreservat** er et naturreservat vest for elva Atna i Sør-Fron og Folldal kommuner i Innlandet. Reservatet ble opprettet i 1989 for «å bevare et særpreget landskap der kvartærgeologiske formelementer utgjør en vesentlig del av landskapets egenart». Reservatet ble utvidet i 1993 i forbindelse med verneplan for Rondane. 

Det liggeer mellom 700 og 1300 moh, nordvest for Atnsjøen, øst for Rondane nasjonalpark og vest for Atnsjømyrene naturreservat.

## Referanser


## Eksterne lenker
*
Dualt polyeder

Begrepet **dualt polyeder** brukes innen geometri når:
*To polyedre har like mange kanter
*Det ene polyederet har like mange sider som det andre har hjørner, og motsatt.

Eksempel:

## Avstumpingssekvens

Fil:Uniform polyhedron-53-t0.svg|**[[Dodekaeder]]**
Fil:Uniform polyhedron-53-t01.png|Avstumpet dodekaeder
Fil:Uniform polyhedron-53-t1.png|Ikosidodekaeder
Fil:Uniform polyhedron-53-t12.png|Avstumpet ikosaeder
Fil:Uniform polyhedron-53-t2.svg|**[[Ikosaeder]]**

Denne «avstumpingssekvensen» viser at et dodekaeder og ikosaeder er duale polyedre.
4. divisjon ishockey for menn

**4. divisjon ishockey for menn** er den femte øverste divisjonen i ishockey i Norge etter 3. divisjon ishockey for menn. Den består av to avdelinger, avdeling **Region Midt** som ble stiftet før 2021/22-sesongen og **Region Østlandet**. 4. divisjon er ingen proffliga, men det trenges utøverlisens for å spille i denne ligaen og overgangsregler gjelder også ved bytte av klubb. Lagene må søke Norges Ishockeyforbund om godkjennelse for å spille i ligaen. og består i 2021/22-sesongen av femten lag. 

## Lagene
### Region Midt
*Hommelvik Ishockeyklubb
*NTNUI
*Brundalen Bandits
*Atlantic Icebreakers Trondheim
*Leik IL
*Wing Allianseidrettslag 
*Astor Ishockeyklubb
*Tiller IL 

### Region Østlandet
*, Gjøvik
*, Oslo
*, Oslo
*, Asker
*, Bærum
*Kongsberg, Kongsberg
*, Oslo
*Jordal Hockey , Oslo 

## Eksterne lenker
* Tabellen 2019/20
HMS «York» (D98)

**HMS «York» (D92)** (20. juni 1982) var en britisk jager/destroyer i tjeneste for Den britiske marinen.

## Eksterne lenker
* 
*
HMS «Edinburgh» (D97)

**HMS «Edinburgh» (D97)** (14. april 1983) er en britisk jager i tjeneste for Den britiske marinen.  Skipet har vært aktiv i en rekke militæroprasjoner. Blant annet den amerikanskledede invasjonen av Irak i 2003.
Violet Road

**Violet Road** er et norsk band fra Kåfjord som består av brødre-trioen Håkon, Hogne, Halvard fra Kåfjord, samt Kjetil Solberg fra Andøya.

I 2015 ble det foreslått å kalle opp en tidligere navnløs parsell av E6 mellom  og  i Kåfjord kommune etter bandet. Forslaget gikk ikke gjennom, og parsellen fikk til slutt navnet Langnesveien.

I 2017 besluttet trommeslager Herman Rundberg å slutte i bandet for å fokusere mer på egne prosjekter. Han ble erstattet av Espen Høgmo, som tidligere har spilt sammen med Hogne i Englebarn.

## Utgivelser
I 2008 ga bandet ut sitt første musikkalbum, *Letters*.

Den 10. november 2010 kom singelen «Crazy as can be» og den 17. juni 2011 ble neste singel, «Can You Hear the Morning Singing», utgitt. Begge er hentet fra albumet *Violet Road*, som ble utgitt den 21. oktober 2011.
«Can you hear the morning singing» ble låten bak bandets første musikkvideo, regissør var Nils Gaup.
Den 11. januar 2013 slapp bandet sitt tredje album, *Peter Every and His Marching Band*.

28. april 2014 slapp bandet sitt fjerde album, *Back to the Roadshow.* «Face of the Moon» er en av sangene på albumet. Til musikkvideoen har de fått video av fans over hele verden der de synger på refrenget.

5. februar 2016 utga de sitt femte album, *In Town To Get You.* På dette albumet ligger låter som «We are the Love» som bandet slapp som singel i 2015 og «Out of Words» som også ble sluppet som singel. Med sistnevnte fulgte også en video.

## Diskografi

; Singler 
* «Crazy as can be» (2010)
* «Can you hear the morning singing» (2011)
* «Burning Up» (2012)
* «Last Days In India» (2013)
* «Face Of The Moon» (2014)
* «People of The Sun» (2014)
* «We Are The Love» (2015)
* «Out of Words» (2015)
*«Monument» (2018)
*«Keep On Running» (2018)
*«Falling Stars» (2018)
*«Always» (2018)
*«Backseat Babies» (2019)
*«Lovers & Liars» (2019)
*«Come High Come Low» (2019)
*«Brother» (2020)
*«A New Day Begins» (2020)
*«Superman» (2020)
*«You Wanna Do It To » (2021)

;Album
* *[[Letters (Violet Road-album)|Letters]]* (2008) 
* *[[Violet Road (album)|Violet Road]]* (2011)
* *[[Peter Every and his Marching Band]]* (2012)
* *[[Back to the Roadshow]]* (2014)
* *[[In Town to Get You]]* (2016)
* *Lines Across Light* (2018)
* *Lovers & Liars* (EP) (2019)
* *A New Day Begins* (2021)
* *Back on Level One* (2024)

## Bandmedlemmer

Kjetil Holmstad-Solberg (185144).jpg|
Violet Road (185250).jpg|
Violet Road (185539).jpg|
Violet Road (184850).jpg|
Hogne Rundberg (185155).jpg|


## Referanser




## Eksterne lenker
* 
* Youtube: «Can you hear the morning singing»
* NRK: "Violet Road fikk bidrag fra hele verden"
Skyting under Panamerikanske leker 1955

**Skyting under Panamerikanske leker 1955**. Skyting var med som en av nitten sporter i de andre Panamerikanske leker 1955 som ble arrangert i Mexico by i Mexico fra 12. til 26. mars. Det var sytten øvelser, ni individuelle og åtte lagkonkurranser. USA ble beste nasjon med elleve gullmedaljer foran Argentina med tre.

## Medaljer

### Resultater
#### Menn

## Eksterne lenker
*  Panamerikanske leker 1955
Armada de Chile

**Armada de Chile** (**AdCh**) (den chilenske marinen) er Chile sin marine og en av tre forsvarsgrener i landet. Chilenske marinefartøyer bruker skipstypeforkortelsen **AdCh** foran navnet.

## Referanser


## Eksterne lenker
* 
* Den Chilenske Marinen (spansk)
Per Erling Olsen

**Per Erling Olsen** (født 1958) er en norsk tidligere spydkaster. Han representerte osloklubben SK Vidar

Han vant NM fem ganger fra 1980 til 1984. I 1982 ble han tildelt kongepokalen 1982 etter et vinnerkast på 84,30 meter. I 1984 satte han mesterskapsrekord med 84,76 meter. Resultatet ble stående som rekord med den gamle spydtypen (før 1986).

Olsen ble nummer fem under VM i friidrett 1983, og nummer fem under Sommer-OL 1984. Hans personlige rekord med den gamle spydtypen er 90,30 meter. Han er med det nummer to gjennom alle tider i Norge, etter rekordholder Terje Pedersen.

Olsen ble trener etter endt karriere, og trente blant annet Trine Hattestad og Pål Arne Fagernes. Han er bosatt i Asker.

## Medaljer i norske mesterskap

## Referanser




## Eksterne lenker
*
Huehuetenango

**Huehuetenango** er en by og en kommune i høylanda vest i Guatemala. Den er hovedstad i departementet Huehuetenango. Byen befinner seg 269 km fra Guatemala by. Kommunen har 108&nbsp;461 innbyggere (2011) .

Navnet Huehuetenango kommer fra nahuatl og betyr «Forfedrenes sted».

## Referanser
Leif Høegh

**Leif Høegh**  (født 21. april 1896 i Kristiania, død 23. mai 1974 samme sted) var en norsk skipsreder.

## Liv og virke
### Bakgrunn
Leif Høegh var sønn av konsul Nils Vogt Selmer Petersen (1852–1927) og Elise C. Olsen (1864–1952).  Faren var kontorsjef i trelastfirmaet *Westye & Egeberg & Co.* i Kristiania.  Leif var døpt Leif Petersen, men skiftet etternavn til *Høegh* i 1910 etter farmora Hervora Høegh (1816-1892). Leif ble først gift i 1925 med Fanny (Lillebis) Bielke Lund (1903–1931), dtr. av h.r.adv. Jens Michael L. (1872-1943) og Fanny Emilie Bielke (Bjelke) (1875-1945) og dernest i 1935 med Lucy Egeberg (1907–1992) som var av slekten som drev *Westye & Egeberg & Co.*, nemlig dtr. av godseier Westye Parr E. (1877-1959) og Nini Wedel Jarlsberg (1880-1945.)

### Karriere
Etter eksamen i statsøkonomi fra Det Kongelige Frederiks Universitet i 1916 fikk han jobb i rederiet Wilh. Wilhelmsen som agent i New York City, der han fra 1919 til 1926 var logistikksjef for linjen mellom New York City og Sør-Amerika.  I 1927 fikk han tak i en tankbåt og grunnla Leif Höegh & Co, som skulle bli et av landets største.  Utover det harde trettitallet overlevde han fordi tankbåtene var kontrahert (leid), ikke kjøpt.  Sånn gikk det slag i slag.

Han drev mest med tankfart og varer, men var styremedlem i Den norske Amerikalinje som fraktet folk. Høegh var deltaker på den første Bilderbergkonferansen i 1954 og årlig frem til 1974. Ellers satt han tretti år  i Nationaltheatrets styre og mottok mange ordener, blant andre St. Olavs Medaljen, Vasaordenen, Dannebrogordenen, Finlands vita ros, Æreslegionen.

Hans bror Carl Johan Tybring Petersen (også kalt Vogt) (1901-82) ble gift i 1932 med Alexandra Jakhelln (1910–1968), datter av major Alf J. (1884-1947) og Agnes Prebensen (1886-1923).

Hans sønn Westye Høegh (født 1942) ble advokat, men har vært i familiefirmaet siden 1974 og var dets styreformann 1984–2003. Leif Høeghs bror, Carl Johan Tybring Høegh født 1901 i Oslo, var også skipsreder.

## Referanser


## Kilder
* *Hvem er Hvem 1964*, side 284f.
Nils W. Simensen

**Nils Waldemar Simensen** (født 19. juli 1907, død 17. november 1979) var en norsk skøyteløper og idrettsleder. Han var president i Norges Skøyteforbund, som representant fra Oslo Idrettslag.

Simensen var 1 år (1953/54-sesongen) visepresident, i sesongen i forkant av sin presidentperiode (1954/55–1955/56 -sesongene), samt 2 sesonger som styremedlem (1950/51 og 1952/53). I tillegg hadde han også flere andre verv i utvalg og komitéer i skøyteforbundet, blant disse var medlem av hurtigløpskomitéen, medlem av appellutvalget og medlem av valgkomiteen.

I sesongene 1934/35 og 1935/36 deltok han i arbeideridrettens europamesterskap som begge ble arrangert i Oslo på henholdsvis Bislett stadion (1935 - 11.-plass) og Frogner stadion (1936 - uplassert). Som aktiv representerte han IF Grafia Oslo, som var en av flere klubber i Oslo Arbeideridrettskrets.

## Personlige rekorder

## Referanser




## Eksterne lenker
* 
* ScanPix-bilde av Simensen og Alv Gjestvang under Vinter-OL 1956 i Cortina.
Arenberg

**Arenberg** var et territorium og en stat som eksisterte innenfor det tysk-romerske rike fra 1280 til 1803. Omkring 1300 ble området betegnet som  *heyrschaf van Arnberch* (herskapet Arenberg) og i 1417 som *das lande van Arnberg*. Arenberg ble i 1567 et fyrstedømme og i 1644 et hertugdømme. Hertugdømmet hadde et areal på 122&nbsp;km² og 2 900 innbyggere i 1800.

I 1803 ble det innlemmet i hertugdømmet Arenberg-Meppen.
Fyrstedømmet Salm

**Fyrstedømmet Salm** (tysk: *Fürstentum Salm*) var en kortvarig stat napoleonsk klientstat til Frankrike som eksisterte i Westfalen fra 1802 til 1811. Fyrstedømmet ble opprettet ut fra området til herskapet Anholt og deler av fyrstbispedømmet Münster. I 1811 ble det innlemmet i det franske departementet Lippe, fra 1813 ble området en del av Generalguvernementet mellom Weser og Rhinen, før det i 1815 ble innlemmet i provinsen Westfalen.
Niels Werring

**Niels Roth Heyerdahl Werring** (født 4. august 1897 i Kristiansund, død 19. august 1990 i Oslo) var en norsk skipsreder.

## Bakgrunn og virke
Werring kom fra en klippfiskfamilie fra Kristiansund som både drev tilvirkning og transport (sjøfart) til de europeiske markeder. Hans far Edvard Werring (1857–1949) var også konsul.  Moren het Gina Mathea Heyerdahl (1872–1948) og var datter av Niels Roth Heyerdahl som var handelsmann på Smøla. Etter å ha vokst opp i Kristiansund, flyttet Niels med foreldrene til Kristiania. Der tok Niels sin eksamen fra Oslo handelsgymnasium i 1916 og tilbrakte noen år i utlandet (USA og Brasil) der han representerte klippfisk. Vel hjemme startet han konsulentfirmaet *Niels Werring* i samme bransje (sjøfart). I 1926 giftet han seg med Else Wilhelmsen (1905–1989), datter av skipsreder Halfdan Wilhelmsen. På det viset ble han i 1930 medeier i selskapet Wilh. Wilhelmsen. Niels Werring ble seniorpartner i 1955, og var direktør fra 1958 til 1973.  

Samme året som han ble medeier (1930) kjøpte han herregården Munkebakken på Fornebulandet av Gerda og Otto Nyquist. Niels Werring bodde på Munkebakken frem til sin død i 1990. Eiendommen ble deretter solgt til Einar Nagell-Erichsen (født 1958).

I 1930 ble også sønnen Niels Werring jr. født. Sønnen ble partner i rederiet Wilh. Wilhelmsen fra 1958.

Else Werring ble utnevnt til overhoffmesterinne i 1958, etter Borghild Anker (1876–1955). Niels og Else Werring var omgangsvenner av det norske kongeparet:«Den nye overhoffmesterinne har i en årrekke stått kongehuset nær, og dets medlemmer har vært hyppige gjester i det vakre hjemmet Munkenakken på Lysaker»Else døde i 1989, året før Niels. Sønnen Niels jr. fortsatte som  partner til år 2000 og var mangeårig formann i Norges Rederiforbund i likhet med Niels sr.

Niels og Else eide flere kunstverk, som *Huset ved Stranden* (1905) av Edvard Munch.

## Verv og utmerkelser
* Styremedlem i Rederiforbundet 1945–1947 og Oslo nye rederiforening
* Styremedlem i Kunstindustrimuseets styre
* Styremedlem i Nasjonalgalleriets venner
* Styremedlem i Radiumhospitalets styre
* Innvalgt i Valutakomiteen og Reformutvalget for utenrikstjenesten 1945–1948
* Medlemskap (etter invitasjon) i Académie de Marine (etablert 1752) i Paris
* St. Olavs Orden kommandør i 1961

## Se også

* Werring (slekt)

## Referanser
Presidentvalget i Russland 2012

**Presidentvalget i Russland 2012** ble avholdt 4. mars 2012. Dette var første gang presidenten ble valgt for en periode på seks år fremfor fire år. Tidligere president Vladimir Putin fra Forent Russland vant valget med 64 % av stemmene. Presidentvalg i Russland gjennomføres som flertallsvalg med to valgomganger, men siden Putin fikk absolutt flertall i første omgang var det ikke nødvendig å avholde en andre valgomgang. Putin inntrer som landets president den 7. mai 2012.

Månedlige opinionsundersøkelser i perioden januar til juli 2011 viste at dersom valget var nært forestående ville mellom 22 og 25 % stemt på tidligere president Vladimir Putin, mellom 18 og 21 % ville stemt på sittende president Dmitrij Medvedev, mellom 4 og 6 % ville stemt på Gennadij Ziuganov og mellom 3 og 5 % ville stemt på Vladimir Zjirinovskij. Ifølge en opinionsundersøkelse i september 2011 trodde 41 % at Putin ville bli president, mens 22 % trodde Medvedev ville bli det. På landsmøtet til Forent Russland foreslo Medvedev Putin som partiets kandidat, et tilbud Putin aksepterte. Dagen etter demonstrerte Garri Kasparov og flere hundre opposisjonelle mot Putin som kandidat.

I desember 2011 erklærte milliardæren Mikhail Prokhorov at han vil stille som partiløs presidentkandidat. Prokhorov har tidligere vært med i partiet Den rette sak, men trakk seg fra partiet i september 2011.

## Kandidater

Den endelige listen over kandidater ble annonsert 29. januar 2012, og inneholdt fem kandidater:


Fil:Vladimir Putin official portrait.jpg|Vladimir PutinForent Russland
Fil:Gennady Zyuganov 2012-05-01.jpg|Gennadij ZiuganovKPRF
Fil:Sergei Mironov IF 09-2013.jpg|Sergej MironovRettferdig Russland
Fil:Wladimir Schirinowski cropped.jpg|Vladimir ZjirinovskijLiberaldemokratene
Fil:Mikhail Prokhorov IF 09-2013.jpg|Mikhail Prokhorovpartiløs


## Meningsmålinger

## Resultater

## Referanser
Japans Grand Prix 2011

**Japans Grand Prix 2011** (offisielt navn: *2011 Formula 1 Japanese Grand Prix*) var et Formel 1-løp som ble kjørt 9. oktober 2011 på Suzuka Circuit i Japan. Det var den femtende runden av Formel 1-sesongen 2011. Løpet ble vunnet av McLaren-føreren Jenson Button, foran Ferraris Fernando Alonso. På tredjeplass kom Red Bulls Sebastian Vettel, som dermed også sikret seg sitt andre førermesterskap på rad. Vettel, som startet fra pole position, trengte før dette løpet kun et eneste poeng for å bli verdensmester for 2011.

## Klassifisering
### Kvalifisering

**Noter til tabellen:**
# Kamui Kobayashi satte ingen rundetid i Q3 i et forsøk på å bevare dekkene til løpet. Men ettersom han hadde kjørt ut av pit og startet på en tidsrunde var han berettiget til en høyere startposisjon enn om han hadde blitt værende i garasjen.
# Michael Schumacher, Bruno Senna, Vitalij Petrov og Sergio Pérez satte ingen rundetider, i et forsøk på å bevare dekkene til løpet. I motsetning til Kobayashi forlot ikke Schumacher, Senna og Petrov garasjene i Q3, og de ble derfor flyttet nedover på griden.
# Nico Rosberg og Vitantonio Liuzzi satte ingen rundetider på grunn av tekniske problemer som forhindret dem i å kjøre ut på banen. De fikk senere tillatelse til å delta i løpet, selv om Liuzzi ikke hadde satt en rundetid innenfor 107% i treningsomgangene på grunn av mekaniske problemer.

### Løpet

## Stillingen i mesterskapene etter løpet

;Førermesterskapet

;Konstruktørmesterskapet

* **Merk**: Kun de øverste fem plasseringene er tatt med for hver av de to mesterskapene.

## Referanser


## Eksterne lenker
*
Zürich 4 og 6 rappen

**Zürich 4 og 6** var de første frimerkene i Sveits, såvel som i det kontinentale Europa. Frimerkene ble utgitt den 1. mars 1843 i valørene 4 og 6 rappen i byen Zürich, og hadde begge inskripsjonen *Zürich* øverst.

På denne tiden fantes det ennå ikke noe enhetlig postvesen for hele Sveits. Dette kom først i 1849. Frimerkene regnes derfor som lokale «kantonalmerker». 4 rappen frimerket hadde inskripsjonen *Local-Taxe* i bunnen og ble brukt på bypost internt i byen Zürich. 6 rappen frimerket hadde inskripsjonen *Cantonal-Taxe* i bunnen og ble brukt på brev innenfor kantonen Zürich. Frimerkene var gyldige som porto frem til 30. september 1854.

De to neste frimerkene som ble utgitt i Sveits var Dobbel Genève og Baselduen.
NM i stafetter 2010

**NM i stafetter 2010** var en del av NM i friidrett 2010, men ble arrangert som et eget stevne på Steinkjer 22. – 23. mai 2010.

## Resultater kvinner
### Senior, 4x100m




### Senior, 4x400m




### Senior, 4x800m




### Junior, 4x100m
Medaljevinnere:




### Junior, 4x400m
Medaljevinnere:




### Junior, 4x800m
Medaljevinnere:




## Menn
### Senior, 4x100m




### Senior, 4x400m




### Senior, 4x1500m




### Junior, 4x100m
Medaljevinnere:




### Junior, 4x400m
Medaljevinnere:




### Junior, 4x1500m
Medaljevinnere:




## Kilder
* NM Stafett 2010 – Resultatliste
* friidrett.no: Andre NM/UM 2010
Niels Werring jr.

**Niels Werring jr.** (født 23. desember 1930, død 23. desember 2021), var en norsk skipsreder og forretningsdrivende.

Han var partner i Wilh. Wilhelmsen i tidsrommet 1958–2000 og var i tillegg styremedlem i flere virksomheter som blant annet Akers Mek. verksted, Andresens Bank og Norsk Brændselolje.

Han var sønn av Niels Werring sr (1897-1990).

## Referanser


## Eksterne lenker
* Niels Werring 1930-2021 - Store norske leksikon
De orfiske hymnene

**De orfiske hymnene** er en samling av 87 dikt fra antikkens Hellas, skrevet innenfor den religiøse kulten orfismen, og for manges vedkommende skrevet for å brukes i en kultisk/rituell sammenheng. Tekstene er antagelig nedskrevet på 200- eller 300-tallet, muligens nær Pergamon i Lilleasia.

De gudene som tilbes og påkalles i hymnene er særlig slike som er knyttet til orfismen: skaperguden Protogonos, Erikepaios og Fanes. Myten(e) om Orfeus nevnes ikke i disse tekstene, slik de heller ikke gjør det i annen orfisk litteratur. Innenfor orfismen var Orfeus regnet som profet og dikter, men ikke som en guddom.

Hymnene skiller seg fra andre antikke greske religiøse hymner ved at det brukes mindre plass på å gjenfortelle episke myter som knyttes til den enkelte guddom, og mer plass på å beskrive gudene med adjektiver og tilnavn, og ved å sammenligne de greske/orfeiske gudene med guddommer fra naboenes mytologier. «Denne synkretistiske tendensen og overfloden av beskrivende adjektiver har to spesifikke formål i de orfiske hymnene. For det første var det en måte å få guddommens oppmerksomhet på. Å vise hvor mye man kjenner til gudens vesen, er en form for smiger av guden. For det andre hjelper de forskjellige navnene de innvidde til å utforske mysteriet som er skjult i gudenes natur. Hvert tilnavn avslører en ny side ved guddommen.»

## Referanser

## Norsk utgave
* I: *[[Orfeus (bok)|Orfeus og tekster fra den orfiske tradisjon]]*. Utvalg og innledende essay ved Arve Omtvedt Berntzen; oversatt av Arve Omtvedt Berntzen mfl. Bokklubben, 2009. XL, 447 s. (Verdens hellige skrifter; 55). ISBN 978-82-525-7124-0
Tønsberg Friidrettsklubb

**Tønsberg Friidrettsklubb** (**Tønsberg FIK**, stiftet 25. november 1981) er en friidrettsklubb fra Tønsberg. Klubben ble stiftet da friidrettsgruppene gikk ut av IF Tønsberg-Kameratene (TK) og Tønsberg Turn (TT). Det ble enighet om at friidretten i Tønsberg ville stå bedre samlet i en felles klubb.

Bak klubbenes etablering stod Thorbjørn Hassum, Svein Hytten og Bredo Morgenstierne fra TK, og Rolf Ivar Krohn, Odd Bergh og Kjell Stordalen fra TT. I 1993 stod klubben som arrangør av hovedmesterskapet i friidrett på klubbens hjemmebane, Greveskogen idrettspark.

I juni hvert år organiserer Tønsberg FIK Kristinaløpet, et mosjonsløp i sentrum av Tønsberg. I desember hvert år organiserer Tønsberg FIK Nyttårsløpet, et mosjonsløp ved Messeområdet i Tønsberg.

## Kjente utøvere
* Richard Olsen, sleggekaster og tidligere norsk rekordholder.
* Lisbeth Andersen, 400 meter løper og tidligere norsk rekordholder.
*Henrik Flåtnes, lengde og tresteg hopper og norsk rekordholder.
*Jonatan Vedvik, mellom- og langdistanse løper. 
*Anders Aukland, mellom- og langdistanse løper og tidligere norsk mester.

## Eksterne lenker
*
Grendi

**Grendi** (til vanlig uttalt som «Grenni») er ei bygd i Bygland kommune i Agder, om lag 18 kilometer sør for Bygland sentrum. Bygda ligger på østsiden av Byglandsfjorden og Årdal kyrkje er sentral.

Landeskogen tuberkulosesanatorium ble etablert i bygda tidlig på 1900-tallet, og i 2010 ble Landeskogen Peace Center etablert her. Stedet hadde eget postkontor med 4742 Grendi. 

Gården Øvre Lande, som eidsvollsmannen Eivind Torkjelson Lande eide, befinner seg her. 

## Historie
Fra cirka 1300 var gården Bakke i Grendi det faste tingstedet i Råbyggelaget, til Christian Vs Norske Lov ga andre tingsteder.

## Referanser
Sirre Strikk, Padde Ball og vennene deres

***Sirre Strikk, Padde Ball og vennene deres*** (originaltittel: *Kalle Stropp, Grodan Boll och deras vänner*) er en svensk barnefilm fra 1956 basert på radioserien *Kalle Stropp och Grodan Boll*. Filmen ble regissert av Hasse Funck.

Filmen ble innspilt i dyrekostymer og med sminkede skuespillere, noe som i samtiden kunne virke delvis skremmende. Det var dessuten en del trickfotografering av Lasse Molén, samt at deler av filmen spilt inn med dukker. Manusforfatteren Thomas Funck la stemme på samtlige figurer i filmen, tilsvarende som i de opprinnelige radioprogrammene. Senere norsk distribusjon hadde derimot ulike skuespillerstemmer på de ulike figurer.

Det er produsert flere filmer om disse figurene.

## Medvirkende

### Skuespillere
* Erik Sjögren – Kalle Stropp 
* Thor Zackrisson – Grodan Boll 
* Sten Ardenstam – Plåt-Niklas 
* Thore Segelström – Reven 
* Tyyne Talvo Cramér – Papegøyen 
* John Starck – Bakeren 
* Ewert Ellman – Sot-Sotis 
* Stig Grybe – Tos-Sotis 
* Elsie Ståhlberg – Høne/Gumman Kom i Håg 
* Rutger Nygren – Gubben Glömsk 
* Sten Mattsson – Kaptein 
* Thomas Funck – Mann

### Norske stemmer
* Nils Ole Oftebro – Sirre Strikk
* Sverre Anker Ousdal – Padde Ball
* Jon Øigarden – Plåt-Niklas
* Nicolay Lange-Nielsen – Reven
* Morten Røhrt – Papegøyen
* Stig Henrik Hoff – Bakeren
* Ola Fjellvikåsn– Sot, Sotis
* Roy Bjørnstad – Tos, Sotis
* Iren Reppen – høne
* Jannike Kruse – Gumman Kom i Håg
* Bjørn Jenseg – Gubben Glömsk
* Thorbjørn Harr – kaptein
* Håvard Bakke – mann

## Referanser


## Eksterne lenker
*
Thomas Funck

**Thomas Fredrik Georg Funck** (født 26. oktober 1919 i Linköping, død 30. desember 2010) var en svensk barnebokforfatter, komponist, stemmespiller og kunstner.

Thomas Funck tilhørte en adelsfamilie og bar tittelen baron. Han var en periode gift med Eva Funck.

Funck var særlig kjent som skaperen av historiene om de to fabeldyrene Kalle Stropp og Grodan Boll (som på norsk kalles Sirre Strikk og Padde Ball/Hermann Hopp og Petter Padde). Disse historiene ble sendt som barneprogram på svensk radio fra 1950-tallet, og ble også utgitt i bokform med illustrasjoner av Einar Norelius. De dannet også utgangspunktet for to svenske animasjonsfilmer. Funck var også stemmeskuespiller og bidro med mange av stemmene i filmene om dette universet, i tillegg til at han komponerte filmmusikken. Kalle Stropp kom også ut som tegneserie. 

## Verk (utvalg)

### Bøker

* 1946: *Småstycken*
* 1955: *Kalle Stropp och Grodan Boll och räven och papegojan och hönan och Plåtniklas och vaktparaden och många andra*
* 1956: *Kalle Stropp och Grodan Boll på äventyr med flotten*
* 1956: *Med Grodan Boll och Kalle Stropp på Barnens dag*
* 1957: *Kalle Stropp, grodan Boll och en baddare*
* 1958: *Upptäcksresanden Kalle Stropp och hans passopp Grodan Boll*

* 1963: *Kalle Stropp och hans vänner*
* 1998: *Kalle Stropp och Grodan Boll*

### Album

* 1999: *Kalle Stropp och Grodan Boll i grön galosch*
* 2000: *Kalle Stropp och Grodan Boll i Radio Kalops*

### Filmer
* 1987: *[[Kalle Stropp och Grodan Boll: Räddar Hönan]]* (svensk animasjonsfilm; foruten å ha skrevet manus gir Thomas Funck stemme til alle figurene i filmen)
*1991: *[[Sirre Strikk og Padde Ball på nye eventyr]]* (svensk animasjonsfilm)

## Referanser


## Eksterne lenker
*
Unge Aksjonærer

**Unge Aksjonærer** (**UA**) er en frittstående forening for finansinteresserte. Unge Aksjonærer har som mål å fremme unges engasjement rundt aksjemarkedet ved blant annet å arrangere Aksje-NM og analysemesterskap samt bransjerelevante seminarer.

## Studenter på Børs
Unge Aksjonærer arrangerer «Studenter på Børs», en aksjekonkurranse for studentlag fra universiteter og høyskoler i hele Norge. Konkurransen arrangeres i samarbeid med AksjeNorge, E24 og Finansavisen og går normalt over 12 uker i hvert vår- og høstsemester. Hvert lag bestående av minst fire medlemmer får 1&nbsp;000&nbsp;000 NOK i fiktive penger for å investere i aksjer på Oslo Børs. Det er lagt begrensinger på vekting i porteføljen, slik at valg av aksjer i størst mulig grad blir basert på analyse - *stock-picking* - fremfor å ta overdreven risiko for kortsiktig gevinst. Dette har til hensikt at konkurransen skal gi studenter praktisk erfaring med aksjehandel og et mer realistisk bilde av risikotagning.

Lagene er organisert i tre divisjoner – Eliteserien, AksjeNorge-ligaen og 2. divisjon. Divisjonsinndelingen har som intensjon å sørge for mer kontinuitet i lagene, samt at det gjør at lagene i de to øverste divisjonene får disinsentiver til å ta stor risiko i form av at de rykker ned hvis de er blant de dårligste lagene i sin divisjon. Det sentrale i  Studenter på Børs er å gi studenter praktisk erfaring med aksjehandel og økt innsikt i aksjemarkedet.
## Skoleligaen
Høsten 2011 ble det innført en skoleliga.

De tre beste og de tre dårligste lagene på skolen samles inn i en indeks som utgjør en porteføljeavkastning for skolen. Det betyr at alle lagene er solidarisk ansvarlig for hvordan det går med skolen i konkurransen.

## Analysekonkurransen
Unge aksjonærer inviterer høyskole- og universitetsstudenter i hele Norge på alle nivåer til å sende inn bidrag til Analysekonkurransen. Konkurransen holdes to ganger i året, og er gratis og åpen for alle i nevnte målgruppe. Analysen skal dreie seg om et valgfritt selskap.
## Styret 2013
* Foreningsleder – Petter Kongslie
* Nestleder – Tarjei Lode

## Referanser


## Eksterne lenker
* ungeaksjonaerer.no 
* Informasjon om konkurransereglementet
* Unge Aksjonærers oppdateringer på Twitter
* Unge Aksjonærers oppdateringer på Facebook
Warbirds of Norway

**Warbirds of Norway** (**WoN**) er en norsk interesseforening innen militærfly.

Foreningen ble stiftet i 1985 og har cirka 300 medlemmer (2011). Foreningens viktigste oppgave er å holde Warbirds (eldre militærfly) flygedyktige.

Foreningen eier ingen fly, men medlemmene eier og/eller opererer:
*DeHavilland Vampire FB.6
*North American T-6 Harvard
*Max Holste Broussard
*Piper L-18 Army Cub
*Piper L-4J Grasshopper
*DeHavilland Tiger Moth
*Casa Jungmann
*Saab 91B Safir
*Cessna L-19 Bird Dog
*Yakovlev Yak-52
*Aero L-29 Delfin
*Antonov An-2
*Fairchild PT-19A Cornell
*DeHavilland Chipmunk

Søsterorganisasjon er Dakota Norway som opererer en 1943-modell C-53 Dakota fra sin base på Torp ved Sandefjord. Flyet har en fortid i 8th Air Force og det finske luftforsvaret.

Russian Warbirds of Norway er assosiert WoN og opererer en An-2 fra Skien Lufthavn/Geiteryggen.

## Eksterne lenker
*
Fondet for forskning og nyskaping

**Fondet for forskning og nyskaping**, også kalt **Forskningsfondet**, (opprettet 1. juli 1999) var fond administrert av Norges forskningsråd etter rammer satt av Stortinget og regjeringen. Fondet ble opprettet av Bondevik I-regjeringen og kirke-, utdannings- og forskningsminister Jon Lilletun for å et supplement som skal tjene forskningsformål som ikke i tilstrekkelig grad blir ivaretatt gjennom de ordinære bevilgningene over statsbudsjettet. Én tredel av fondet skal gå direkte til universitets- og høgskolesektoren. Resten fordeles mellom fri forskning og næringsrettet forskning. Det var årlige innskudd i Fondet fra 1999, og i statsbudsjettet for 2011 utgjorde avkastningen fra fondet over tre milliarder i bevilgninger til forskning. Fra 1. januar 2011, var kapitalen i Fondet på 80 milliarder kroner. Kapitalen i Fondet var plassert som kontolån til staten med en rente som tilsvarer renten på statsobligasjoner med ti års bindingstid. 5. oktober 2011 ble det kjent at Regjeringen Stoltenberg II ved forsknings- og utdanningsminister Tora Aasland har bestemt at Fondet skal legges ned i forbindelse med statsbudsjettet for 2012.

## Fordeling
To milliarder gikk til Norges forskningsråd, der halvparten gikk til grunnforskning og frie programmer som Fripro, og den andre halvparten til de prioriterte programmene og næringsrettet forskning og utvikling. I underkant av 800 millioner gikk direkte til universiteter og høyskoler som basisfinansiering. Litt over 700 mill gikk årlig som kontingent til EUs rammeprogram for forskning. I tillegg gikk noen mindre summer direkte til næringsrettet forskning og vitenskapelig utstyr.

## Referanser


## Eksterne lenker
* St.meld. nr. 20 (2004-2005) *Vilje til forskning* 3.5.3 Fondet for forskning og nyskaping
Shanghai internasjonale protestantiske kirke

**Shanghai internasjonale protestantiske kirke** (tradisjonell kinesisk: 上海基督教國際禮拜堂, forenklet kinesisk: 上海基督教国际礼拜堂, pinyin: *shànghǎi jīdūjiào guójì lǐbàitáng*, shanghainesisk: [zɑ̃²³hɛ³⁴ʨi⁵³toˀ⁵⁵gɔ³⁴goˀ¹²ʨi³⁴li²³bɑ³⁴dɑ̃²³], engelsk: *Shanghai Community Church*), ligger i Hengshan allé nr. 53 ved krysset Ürümqi Lu.

Arbeidet med kirkebygget ble påbegynt I 1923. Kirken stod ferdig 8. mars 1925 og er oppført i nygotisk stil i mur og bindingsverk av tre. Kirketomten har et areal på 7&nbsp;330 kvadratmeter og kirken har en grunnflate på 1&nbsp;370 kvadratmeter. Hovedskipet har en høyde på 16 meter og har 700 sitteplasser. I 1931 ble det reist et treetasjers sideskip, som gir kirken dagens L-form.

Kirken het opprinnelig *Harmoni-kirken* (协和礼拜堂), men ble lenge på folkemunne kalt *den amerikanske kirken* (美国礼拜堂). Siden gjenåpningen i 1980 hatt kirken fått navnet *Shanghai Community Church* (上海国际礼拜堂) og har siden vært drevet av *Shanghai Community Fellowship* som en protestantisk flersamfunnsmenighet.

Siden september 1996 har kirken avholdt gudstjenester på engelsk hver søndag. Kong Harald og dronning Sonja gikk til gudstjeneste her søndag den 26. oktober 1997. Kirken er i dag fredet.

## Eksterne lenker
* 国际礼拜堂
* Shanghai Community Fellowship
Pult

**Skolepulter** var de vanlige arbeidsplassene for skoleelever i mange år. De besto av sitteplass og arbeidsflate i ett stykke, vanligvis med en hylle under bordplaten. Størrelsen var gjerne tilpasset til barn av forskjellig størrelse. Sitteplassen var laget som en kort benk. Innstigningen var fra begge sider, og pulten fantes i både en- og toeleversvariant.

Skriveflaten var gjerne svakt hellende mot eleven, og der kunne være en renne til å legge fra seg blyanter og penner. Blekkhuset hadde ofte sitt eget hulrom. 

I etterkrigstiden ble slike pulter etterhvert faset ut til fordel for løse stoler og bord. Navnet pult ble hengende igjen, men er etterhvert i ferd med å bli mindre brukt.

## Annen bruk
Skrivepult var et lite, enkelt skrivebord med tilhørende (løs) stol. Fra gammelt hadde man også pulter som man sto ved når man skrev eller leste.
Tidemans Blue

**Tidemans Blue** er et norsk bluesband bestående av seks musikere. Albumet *Henrik Ibsens «Terje Vigen i Rock, beat & blues» er tilgjengelig på Spotify og AppleMusic.*

## Historie

### De første årene
Preben Brun Henriksen fikk idéen om å tonesette Henrik Ibsens førtitre vers om *Terje Vigen*. Etter hvert ble Ketil Hatleskog og Knut Inge Sørvåg involvert, og prosjektet begynte å ta form musikalsk. I oppstartsfasen ble det etablert et samarbeid med Bente T. Bårseth, noe som førte til flere konserter.

Etter en tid vokste ønsket om å spille inn materialet i studio. Dette ble realisert i 2005, da albumet ble innspilt i ArtBeat Studios ved Kongeparken. Bjørn Erik Sørensen var tekniker og produserte albumet sammen med Preben Brun Henriksen.

### Medlemmer
* Preben Tideman Brun Henriksen: vokal, trompet og basun
* Ketil Hatleskog: gitar
* Jarle Børresen: keyboard
* Jan Erik Thorkildsen: gitar
* Yngve Mathisen: trommer og perkusjon
* TBA: bass

### Tidligere medlemmer
* Bente T. Bårseth: sang og kor
* Helge Egeland: bass
* Knut Inge Sørvaag: piano, orgel og munnspill
* Øyvind Kallevik: trommer

## Diskografi
* I 2000 kom albumet *First Attempt*.
* De utgav i 2006 albumet *Henrik Ibsens «Terje Vigen i Rock, beat & blues»* med sanger skrevet av Preben Tideman, Ketil Hatleskog og Knut Inge Sørvåg.
* Albumet *Henrik Ibsens «Terje Vigen i Rock, beat & blues» er tilgjengelig på Spotify og AppleMusic.*

## Konserter
Etter utgivelsen av *«Terje Vigen i Rock, beat & blues»* ble det flere konserter som en del av jubileumsåret 2006. Spesielt nevnes konsertene  i Henrik Ibsens fødeby Skien, utendørs konsert foran Grimstad Kirke, konsert i Nasjonalbiblioteket i Oslo samt en konsert i Rogaland Teater der skuespiller Anderz Eide komplementerte historien mellom de sytten melodiene.

## Kilder
*
*
*
Hør min sang

**Hør min sang** er tittelen på tre forskjellige spillefilmer:

*Hør min sang (*Tropic Holiday*), amerikansk filmmusikal fra 1938
*Hør min sang (*Escucha mi Cancion*), spansk filmmusikal fra 1959
*Hør min sang (*Hear My Song*), britisk spillefilm fra 1991
Eliteserien i volleyball for menn 2011/12

**[[Eliteserien i volleyball for menn]] 2011–12** var den 44. sesongen på det øverste nivået i volleyball i Norge. Regjerende seriemester var Nyborg Volleyballklubb fra 2010-11 sesongen, som tok gull foran Randaberg og Førde. Ingen lag rykket ned før sesongen

Seriespillet startet 24. september 2011 og ble avsluttes 17. mars 2012. Sju lag delttok i eliteserien 2011–12. Nyborg Volleyballklubb vant ligaen foran Førde og Kristiansund.

## Poengsystemet
* 3 poeng ved seier med settsifrene 3–0 eller 3–1
* 2 poeng ved seier 3–2
* 1 poeng ved tap 2–3
* 0 poeng ved tap 1–3 eller 0–3.

## Tabellen

## Kilder
* Norges Volleyballforbund

## Eksterne lenker
* serieoppsett volleyball.no
* Randaberg bytter trener - Randaberg.net
Smith’s Bible Dictionary

***Smith's Bible Dictionary***, opprinnelig titulert ***A Dictionary of the Bible***, var et bibel-oppslagsverk som inneholdt over fire tusen oppføringer. Oppslagsverket var oppkalt efter dets redaktør, William Smith.

Det opprinnelige oppslagsverket ble publisert som en tre-binds utgave i 1863. I 1893 kom den andre utgave, som inneholdt fire bind og ble gitt ut i USA under tittelen *A dictionary of the Bible comprising its antiquities, biography, geography, and natural history*.

De opprinnelige utgavene er falt i det fri, mens noen avledete, kommersielle versjoner er fremdeles under opphavsrett.

## Referanser
**A Dictionary of the Bible* redigert av William Smith (3 bind: London, John Murray, 1863).
**A Dictionary of the Bible* redigert av William Smith, 2. utgave (3 bind: London, John Murray, mars 1893). (Det er i virkeligheten 4 bind: bd.1, bd. 1a, bd. 2 og bd. 3)
**Dictionary of the Bible* (4 bind: Boston,  W. Smith, 1884).


## Eksterne lenker
* ''Smith's Dictionary of the Bible''
* Smith's Bible Dictionary – Table of Contents
* Smith's Bible Dictionary wildcard-søk
Fræna Friidrettsklubb

**Fræna Friidrettsklubb** (stiftet 21. januar 1992) er en friidrettsklubb fra Fræna i Møre og Romsdal. Klubben ble stiftet da friidrettsgruppene i Bud Idrettslag, Idrettslaget Bryn og Elnesvågen og Omegn Idrettslag slo seg sammen til en ren friidrettsklubb.

Utøverne i klubben representerer sine moderklubber i aldersbestemte konkurranser, men overbygningsklubben på junior- og seniornivå.

## Kjente utøvere
* Jim Svenøy, hinderløper og norsk rekordholder.

## Eksterne lenker
* franaposten.no  Fræna Friidrettsklubb 10 år
Den europeiske språkdagen

**Den europeiske språkdagen** finner sted 26. september og er en markering for å feire språkene i Europa. Den ble opprettet 6. desember 2001 av Europarådet. Feiring av dagen er lite utbredt, men noen markerer den ved å skrive og snakke fremmedspråket sitt litt ekstra denne dagen.

## Målsetninger
De generelle målsetningene for Den europeiske språkdagen er:
* gjøre offentligheten oppmerksom på viktigheten av språklæring og øke antall språk som blir lært for å spre flerspråklighet og interkulturell forståelse
* fremme det språklige og kulturelle mangfoldet i Europa
* oppmuntre til livslang språklæring i og utenfor skolen.

## Eksterne lenker
* Pressemelding fra Europarådet
* BBC artikkel om Den europeiske språkdagen (en)
* Den europeiske språkdagen, – Europarådet (en), (fr)
* Feiring av tiårsjubileum for Den europeiske språkdagen – Europarådet (en) 
* Kommunikasjon om flerspråklighet (en) fra Europakommisjonen (22. november 2005) (Pressemelding fra EU)
* AEGEE-EDL Interaktivt språkprogram
Lifehacker

**Lifehacker** er en blogg om  life hacks og programvare som ble startet 31. januar 2005. Siden er eid av Gawker Media og handler om Microsoft Windows-, Apple Macintosh- og Linux-programmer og tips og triks. De ansatte oppdaterer websiden ca. 18 ganger hver hverdag og reduserer oppdateringer i helgene. Lifehackers motto er «Tips and downloads for getting things done.» («Tips og nedlastinger for å få ting gjort.») 

I tillegg har Lifehacker to internasjonale utgaver, Lifehacker Australia og Lifehacker Japan som tar fleste innlegg fra den amerikanske versjonen og flere fra sine lokale lesere.
## Eksterne lenker
*
Moss Idrettslag

**Moss Idrettslag** (stiftet 7. juni 1929) er et norsk idrettslag fra Moss og medarrangør av Christian Frederik-løpet.

## Kjente utøvere
* Geir Moen, sprinter, europamester og tidligere norsk rekordholder.
* Are Nakkim, langdistanseløper, sølv i EM og flere ganger norgesmester.

## Eksterne lenker
*
Hecheng

**Hecheng** kan være:
*Fylket Hecheng i byprefekturet Huaihua i provinsen Hunan i Folkerepublikken Kina;
*Storkommunen Hecheng i fylket Qingtian i byprefekturet Lishui i provinsen Zhejiang i Kina.
DARK Arkitekter

__NOTOC__

**DARK Arkitekter** er et norsk arkitektkontor som leverer tjenester innen bygningsarkitektur og byplanlegging. Hovedkontoret ligger på Skøyen i Oslo, men de har også et avdelingskontor i Drammen – DARK Drammen. Kontoret ble opprettet i 1988 som videreføring av arkitektkontoret *Nyhus & Østlie* (etablert 1977).

DARK er kjent for flere nybygg om ombygginger i Oslo-området, blant annet i Barcode-linjen i Bjørvika, Oslo Skatepark på Voldsløkka, Fornebuporten og Oslo Cancer Cluster Innovasjonspark på Ullern.

Arkitektkontoret er også kjent for flere rehabiliterings- og transformasjonsprosjekter som NVE-bygget på Majorstua og transformasjonen av Ruseløkkveien i Vika.

DARK Arkitekter er en del av det tverrfaglige arkitektkonsernet Dark Design Group, sammen med søsterselskapene LARK Landskap, Zinc interiørarkitekter, DARK Fredrikstad og DARK Stavanger. Konsernet har rundt 160 ansatte som jobber tverrfaglig på tvers av selskapene.

DARK har 8 partnere og 4 assosierte partnere: Anne Christensen, Arne Reisegg Myklestad, Hege Thorvaldsen, Tor-Christan Møglebust, Erik Ege, Esbjörn Kjell, Tom Juul-Gam, Trine Kvaal Leren, Ragnhild Pedersen Foss, Eivind Bjørndalen, Chamilla Reiersen og Sindre Andersen Gåsvik. Daglig leder er Arne Reisegg Myklestad.

## Prosjekter
* Fornebuporten, kontor-, næring- og parkeringslokaler. Ferdigstilt 2015.
* Aker Solutions og Teaterparken i Tromsø, kontorbygg og park/offentlig rom. Forventet byggestart 2014.
* Oslo Cancer Cluster, innovasjonspark på Ullern i Oslo. Ferdigstilt 2015.
* Masserud, nytt boligfelt på Lørenskog. 
* Byutvikling og utvidelse av Asker sentrum - «In the loop». Samarbeid med Adept (DK), Bygganalyse (N), ACT (DK), Rambøll (N) og Esbensen (DK).
* DnB NOR Bygg C (Barcode), under bygging 2011
* Visma-bygget i Barcode, Dronning Eufemias gate 16, 2011
* NVE-bygget, Middelthuns gate 29, rehabilitering 2011 (opprinnelig arkitekt Brødrene Fr. Lykke-Enger og Knut Enger)
* NHO, Middelthuns gate 27, rehabilitering og tilbygg (i samarbeid med interiørarkitekt Zinc) 2008
* Waldemars hage, nytt boligområde ved Akerselva, 2006
* Aftenpostens tidligere bygg i Akersgata 51 og Apotekergata 6, rehabilitering for Entra eiendom 2008
* Barcode Oslo med MVRDV og a-lab, 2003
* Borgarting lagmannsrett, Keysers gate 13 (i samarbeid med Solheim Jacobsen Arkitekter AS og Zinc), 2005
* Bølgen & Moi, Briskeby, ombygging av transformatorstasjon til restaurant 1998
* Schibsteds hovedkontor, Apotekergata 10, rehabilitering og nybygg 1998

Firmaet har vunnet flere større oppdrag knyttet til transformasjonsområder i by, blant annet Larvik Indre Havn, Asker sentrum, Sandefjord brygge og Marisberg Arendal.

## Galleri

File:DnBNOR Building C Dark arkitekter facade.jpg|DnB NOR Bygg C av DARK Arkitekter. 
File:DnBNOR Building C Dark arkitekter Placebo fx day.jpg|DnB NOR Bygg C av DARK Arkitekter. 
File:DnBNOR Building C Dark arkitekter Placebo fx road.jpg|DnB NOR Bygg C av DARK Arkitekter. 


## Referanser


## Eksterne lenker
* 

https://www.archdaily.com/office/dark-arkitekter
Baselduen

**Baselduen** var et frimerke som ble utgitt i kantonen Basel i Sveits den 1. juli 1845. Baselduen var det fjerde frimerket som utkom i Sveits, såvel som i det kontinentale Europa som sådan. De tre første sveitsiske frimerkene var Zürich 4 og 6 rappen i 1843 og Dobbel Genève i 1843. Baselduen ble utgitt med valøren 2 ½ rappen og var det eneste frimerket som ble utgitt i byen Basel. 

På denne tiden fantes det ennå ikke noe enhetlig postvesen for hele Sveits. Dette kom først i 1849. Frimerket regnes derfor som et lokalt «kantonalmerke». Frimerket ble tegnet av Melchior Berri og viser en preget hvit due som bærer et brev i nebbet, omgitt av teksten «STADT POST BASEL». Frimerket ble trykt i fargene sort, karmosinrød og blå, og var verdens første trefargede frimerke.  Frimerket var gyldig frem til 30. september 1854, og ble trykt i et opplag på 41 480.
Sommernatt ved fjorden

**Sommernatt ved fjorden** er en norsk sang skrevet av Ketil Bjørnstad og sunget av Ellen Westberg Andersen. Den er siden blitt sunget av Sissel Kyrkjebø, Christine Guldbrandsen og Rein Alexander.

Sangen er den mest kjente fra musikkverket «Leve Patagonia» som ble utgitt på LP i 1978, senere utgitt på nytt på CD. Verket er skrevet som en moderne suite, og tar for seg historien om Kristiania-bohemene Hans Jæger og Oda Lasson. Kristiania-bohemene var en gruppe politisk engasjerte kunstnere  som holdt til i Kristiania på 1880-tallet.

*Sommernatt ved fjorden* handler om Hans Jæger og Oda Lasson som sitter i en pram ute på fjorden en sommernatt. Det er Bokken Lasson, søsteren til Oda, som betrakter paret ute på fjorden fra sitt vindu ved feriehuset på Hvitsten; sangen handler om det hun ser ute på fjorden.

Ketil Bjørnstad skrev *Sommernatt ved fjorden* i huset sitt ved Hagefjorden, ved Sandøya, utenfor Tvedestrand, tidlig på våren 1978. Bjørnstad var først ikke fornøyd med sangen og vurderte å kaste den, men etter en pause jobbet han videre med sangen i to-tre dager. I dag har sangen en helt egen stilling hos publikum.

: *Jæger ror -*
: *og Oda sitter foran i en pram*
: *som de har tatt*
: *Jeg står ved vinduet i natt*
: *og en fiol er min trøst*
: *Snart vil sommervinden varsle høst*
: *Men lyset er i nord*
: *Vær velsignet, du som ror*

## Innspillinger
Sangen finnes på disse albumene:

* Ketil Bjørnstad: *[[Leve Patagonia]]* (1978)
* Aage Kvalbein: *Sanger fra en cello* (1989)
* Grex Vocalis: *Norske stemninger* (1990)
* Ketil Bjørnstad: *Nytt liv  -  'The Rosenborg Tapes' volum 1* (1998) 
* Kirsten Bråten Berg: *Syng du mi røst* (2001) 
* Christine Guldbrandsen: *Moments* (2004)
* Oslo Kammerkor: *Kyst Kust Coast* (2004)
* Frode Alnæs, Arild Andersen & Stian Carstensen: *Sommerbrisen* (2007) 
* Idun & Arne Duo: *To stemmer og en gitar* (2007) 
* Chorus Nota Bene: *Nota Bene Norden rundt* (2008)
* Ole Edvard Antonsen/Bjarne Brøndbo/LFMK: *Sommer i lufta* (2008)
* Øystein Baadsvik: *Ferry Tales* (2010)
* The Source: *The source of Summer* (2013)
* Tomine Mikkeline Eide: *Tomine Mikkeline* (2013)
* Vamp: Singel (2013)
* Jannike Kruse & Morten Reppesgård: Singel (2020)

## Referanser
Vektløfting under Panamerikanske leker 1955

**Vektløfting under Panamerikanske leker 1955**. Vektløfting var med som en av nitten sporter under de andre Panamerikanske leker 1955 som ble arrangert i Mexico by i Mexico fra 12. til 26. mars. Det var sju vektklasser for menn. USA ble beste nasjon med fem gullmedaljer foran Panama med en.

## Medaljer

### Resultater

## Eksterne lenker
*  Panamerikanske leker 1955
Wanshan (Tongren)

**Wanshan** (kinesisk: 万山特区; pinyin: *Wànshān Tèqū*) er et bydistrikt i byprefekturet Tongren i provinsen Guizhou i Folkerepublikken Kina.

Befolkningen var på  innbyggere i 1999.

## Referanser
George Lincoln Rockwell

**George Lincoln Rockwell** (født 9. mars 1918 i Bloomington, Illinois, død 25. august 1967 i Arlington, Virginia) var en løytnant i den amerikanske flåten og en av USAs ledende nazister. 

## Biografi
Han tjenestegjorde i marinen under andre verdenskrig og deltok i slag i Atlanterhavet og Stillehavet. Han var også utdannet pilot, men fløy aldri under krigen. Han tjenestegjorde også under Koreakrigen, men var stasjonert i USA hvor han trente opp piloter for oppdrag i Korea. Det var under denne tiden han ble overbevist nazist, delvis på bakgrunn av politikeren Joseph McCarthy og hans harde politiske linje overfor kommunistene. Han ble også på samme tid inspirert av bøker som Adolf Hitlers ''Mein Kampf'' og ''Sions vises protokoller''.

Han grunnla American Nazi Party i 1959. Rockwell var en av frontfigurene i den nynazistiske verdensbevegelsen og var i 1962-67 leder av World Union of National Socialists (WUNS). Han talte for et europeisk (hvit) og kristent USA. Rockwell var selv agnostisk.

På 1960-tallet benektet han at Holocaust hadde funnet sted. I 1967 ble han skutt og drept av John Patler, et tidligere medlem av nazipartiet. David Duke, omtalte ham like etter drapet som den største amerikaner som har levd.

Rockwell bidro sterkt til å popularisere slagordet *«White Power».*

## Bøker
* *This Time the World* (1961)
* *White Power* (1967)

## Referanser


## Eksterne lenker
* 
* 
*
Wanshan

**Wanshan** kan være:
*Særdistriktet Wanshan i prefekturet Tongren i provinsen Guizhou i Folkerepublikken Kina;
*Kommunen Wanshan i fylket Qingtian i byprefekturet Lishui i provinsen Zhejiang i Kina.